**Ministru kabineta noteikumu projekta**

**„Grozījumi Ministru kabineta 2020.gada 31.marta noteikumos Nr.179 „Noteikumi par dīkstāves pabalstu pašnodarbinātām personām, kuras skārusi Covid-19 izplatība”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai mazinātu Covid-19 izplatības radītās krīzes ietekmi uz pašnodarbinātām personām, Ministru kabinets 2020.gada 31.martā, pamatojoties uz likuma „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu un 14.panta otro daļu, pieņēma 2020.gada 31.marta noteikumus Nr.179 „Noteikumi par dīkstāves pabalstu pašnodarbinātām personām, kuras skārusi Covid-19 izplatība” (turpmāk – MK noteikumi Nr.179), kas paredz kārtību, kādā pašnodarbinātās personas var saņemt dīkstāves pabalstu, lai pašnodarbinātām personām novērstu pilnīgu ienākumu un iztikas līdzekļu zaudējumu. Ministru kabineta noteikumu projekts „Grozījumi Ministru kabineta 2020.gada 31.marta noteikumos Nr.179 „Noteikumi par dīkstāves pabalstu pašnodarbinātām personām, kuras skārusi Covid-19 izplatība”” (turpmāk – Projekts) precizē kritērijus un prasības, atbilstoši kurām krīzes skartās pašnodarbinātās personas var pieteikties dīkstāves pabalstam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz likuma „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu un 14.panta pirmo daļu, ņemot vērā Ministru kabineta 2020.gada 12.marta rīkojumu Nr.103 „Par ārkārtējās situācijas izsludināšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā MK noteikumu Nr.179 piemērošanas praksē konstatētās neskaidrības par periodu, par kādu var pieteikties dīkstāves pabalstam, iesniedzot Valsts ieņēmumu dienestā dīkstāves pabalsta iesniegumu, kā arī nepieciešamību salāgot dīkstāves pabalsta pieteikumu iesniegšanas termiņus ar Ministru kabineta 2020.gada 26.marta noteikumiem Nr.165 „Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”, Projekta 1.punkts paredz precizēt MK noteikumu Nr.179 5.punktu, nosakot, ka pašnodarbinātā persona, lai pieteiktos dīkstāves pabalstam, Valsts ieņēmumu dienestā iesniedz dīkstāves pabalsta iesniegumu līdz 2020.gada  20.maijam par laikposmu no 2020.gada 1.aprīļa līdz 30.aprīlim,  līdz 2020.gada 31.maijam par laikposmu no 1.maija  līdz 31.maijam un  līdz 2020.gada 30.jūnijam par laikposmu no 1.jūnija  līdz 30.jūnijam.Lai ārkārtējās situācijas laikā visas krīzes skartās personas, tai skaitā personas, kurām kritēriju neatbilstības dēļ Valsts ieņēmumu dienests ir atteicis dīkstāves pabalsta piešķiršanu, varētu saņemt sociālo nodrošinājumu, Projekta 3.punkts paredz papildināt MK noteikumus Nr.179 ar 10.1punktu, kas nosaka, ka pašnodarbinātajai personai, kurai Valsts ieņēmumu dienests ir atteicis dīkstāves pabalstu, ir tiesības saņemt dīkstāves palīdzības pabalstu no Valsts sociālās apdrošināšanas aģentūras. Lai nepieciešamo sociālo nodrošinājumu varētu saņemt arī pašnodarbinātās personas, kas saimniecisko darbību veic kā patentmaksas maksātāji, Projekta 1.punkts paredz paplašināt MK noteikumu Nr.179 4.punktā minēto krīzes skarto pašnodarbināto personu loku ar pašnodarbinātajām personām, kuras ir patentmaksas maksātāji. Projekta 2.punkts paredz papildināt MK noteikumus Nr.179 ar 6.1punktu, kas nosaka, ka pašnodarbinātajai personai, kura ir patentmaksas maksātāja, ir tiesības uz dīkstāves pabalstu, ja laika posmā no 2019.gada marta līdz 2020.gada martam vismaz sešus mēnešus ir maksājusi patentmaksu, paredzot, ka dīkstāves pabalsta apmērs pašnodarbinātajai personai, kura ir patentmaksas maksātāja, ir 180 *euro* mēnesī. Savukārt Projekta 4.punkts paredz svītrot MK noteikumu Nr.179 10.15.apakšpunktu, ar kuru patentmaksas maksātāji esošajā MK noteikumu Nr.179 redakcijā ir izslēgti no dīkstāves pabalsta saņēmēju loka. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas personas, kas reģistrējušās Valsts ieņēmumu dienestā kā saimnieciskās darbības veicēji, ir veikušas valsts sociālās apdrošināšanas obligātās iemaksas kā pašnodarbinātās personas vai autoratlīdzības saņēmēji vai ir mikrouzņēmumu nodokļa maksātāji vai individuālie komersanti, un dīkstāves periodā nav guvušas ienākumus no saimnieciskās darbības, izņemot ienākumus, kas saņemti no autortiesību un blakustiesību kolektīvā pārvaldījuma organizācijām, un autoru un izpildītāju saņemto autoratlīdzību, kā arī nepilna darba laika nodarbinātības, un pašnodarbinātās personas, kuras ir patentmaksas maksātāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| Finanšu ministrija 99.00.00 „Līdzekļi neparedzētiem gadījumiem” | 0 | 0 | 0 | 0 | 0 | 0 | 0 |
| Labklājības ministrija (VSAA) 99.00.00 „Līdzekļi neparedzētiem gadījumiem” | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| Finanšu ministrija 99.00.00 „Līdzekļi neparedzētiem gadījumiem” | 0 | 0 | 0 | 0 | 0 | 0 | 0 |
| Labklājības ministrija (VSAA) 99.00.00 „Līdzekļi neparedzētiem gadījumiem” | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projektam nav ietekmes uz valsts budžetu, ņemot vērā, ka dīkstāves pabalstu izmaksa Projektā paredzētajam saņēmēju lokam tiks nodrošināta jau sākotnēji MK noteikumu Nr.179 īstenošanai paredzētā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests, Labklājības ministrija un Valsts sociālās apdrošināšanas aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Zariņš 67330255

Uldis.Zarins@km.gov.lv